Wat gebeur as huurder se inligting by kredietburo foutief is? - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Wat gebeur as huurder se inligting by kredietburo foutief is?	Wat gebeur as huurder se inligting by kredietburo foutief is?
Woensdag, Junie 22nd, 2016
Ingevolge die Nasionale Kredietwet Regulasie 20(2), gelees saam met artikel 72, het jy die reg om die akkuraatheid van die inligting wat op jou betrekking het te bevraagteken soos gehou deur die kredietburo en vra dat die kredietburo die akkuraatheid van die inligting wat bevraagteken word, ondersoek.
Om die foutiewe inligting op jou profiel te betwis:
Sal dit van jou vereis word om ŉ dispuutvorm saam met al die nodige bewyse deur te stuur. (Byvoorbeeld: die huurooreenkoms; rekeningstaat; identiteitsdokument of water- en ligte-rekenings) om die foutiewe inligting op jou profiel te betwis. Die kredietburo maak hulle beslissing gebaseer op al die geloofwaardige bewyse wat hulle ontvang. Hoe meer omvattend die bewyse wat jy voorlê, hoe groter die kans dat die bevinding akkuraat en regverdig sal wees.
Die voorsiener sal ingelig word dat ŉ dispuut gelys is en sal versoek word om binne 20 werksdae geloofwaardige bewyse voor te lê. Dit is bewyse wat sal staaf waarom die inligting wat bevraagteken word op jou profiel moet bly.
Na 20 werksdae is die moontlike verhuurder of verhuringskredietburo verplig om ŉ beslissing te maak gegrond op die bewyse voorsien deur albei partye.
Hierdie artikel is baie vaag. Jy kan ten minste vir ons skakels gee na hierdie vorms, toe nou man
Beste Carel, kontak gerus vir Tenant Profile Network by helpdesk@tpn.co.za of 0861 876 000. Hulle is die grootste verhuringskredietburo in Afrika en doen eintlik net namens verhuurders navraag oor huurders se kredietstatus, maar behoort u met verdere inligting en bystand te kan help. Lees ook https://finansies.solidariteit.co.za/en/free-credit-report-where-to-get-one/ Groete
Moenie julle tyd mors nie. Jy kan jou krediet profile alleenlik regstel deur bereid te wees om vir ‘n prokureur opdrag te gee en die geld te he vir ‘n hofsaak indien nodig. Alleen gaan jy net geignoreer word.
Vodacom het my verkeerdelik gelys. Gevolglik het ek die saak saam met al die bewyse na Transunion se Ombuds man verwys. Hy het “beslis” dat sy klient reg is en ek verkeerd, sonder enige gronde.
Ek het die saak gevolglik na die krediet ombudsman verwys. Dit was in 2013. Ek wag nog steeds vir terug voering…
PS: Ek is blykbaar gelys deur Telkom, Virgin Active en Vodacom, almal maatskappye wat wederegtelik geld van my geeis het. Ten spyte daarvan kon ek nog steeds ‘n nuwe BMW deur die bank koop.